盛智文

盛智文，係香港海洋公園前任董事局主席，有「蘭桂坊之父」、「扮嘢文」之稱。佢係德國出世嘅猶太裔香港人，2008年加入中國籍。

生平 
盛智文七歲嗰時，阿爸過身，隨後同阿媽移居加拿大滿地可。佢十歲就識賺錢，十九歲加入時裝公司做嘢。1970年代初，由於工作關係要去香港，自此愛上香港。佢喺鄭經翰訪談節目《星期日大班》話佢嚟香港嗰時已經有一佰萬加元身家，但佢喺香港至係第一次置業，就係佢喺香港嘅第一個辦公室同住宅。

1981年前，盛智文感受到香港除咗酒店同餐廳之外，冇乜有特色又可以輕鬆傾生意嘅西餐廳，於是乎決定喺中環小街蘭桂坊開一間餐廳，叫「加利福尼亞」。隨住不斷發展，蘭桂坊漸漸熱鬧，更成為香港重要嘅夜生活消閒區域。盛智文目前擁有蘭桂坊一帶七成業權，由於蘭桂坊由佢開始發展，令佢得到「蘭桂坊之父」嘅稱呼。

2003年7月，盛智文獲委任為香港海洋公園董事局主席，改革公園嘅公司文化同加強競爭力。

2008年，盛智文放棄加拿大國籍，轉中國國籍，領取回鄉卡同香港特別行政區護照。

2011年1月，盛智文成為新民黨嘅顧問之一，視為有分量嘅「政壇明星」。

2014年6月，政府宣佈盛智文唔再擔任海洋公園董事局主席，改由副主席孔令成出任。喺接受《南華早報》訪問嘅時候，盛智文話係香港政府迫使佢離任嘅。

2021年9月，佢當選成為2021年香港特區選舉委員會界別飲食界成員。之後佢喺李家超無提政綱嘅情況下，有份提名李家超參與2022年香港行政長官選舉。

2021年12月，盛智文喺第7屆香港立法會選舉參選選舉選舉委員會界別，以955票落選。

個人榮譽

勳銜 
 太平紳士
 金紫荊星章
 大紫荊勳章

榮譽博士 
  西安大略大學榮譽法學博士
 香港城市大學榮譽工商管理學博士
 香港科技大學工商管理學榮譽博士
 香港公開大學榮譽工商管理博士

盛智文博士, GBM, GBS, JP | 關於信和 | 信和集團，信和集團
 Independent Non-executive Director - Television Broadcasts Limited (TVB)，電視廣播
 盛智文 Allan Zeman | Board Member | Wynn Macau，永利澳門
 董事會成員，復星旅遊文化

蘭桂坊
香港都會大學榮譽博士
類:香港科技大學榮譽博士
類:香港城市大學榮譽博士
類:猶太人
類:左優
類:香港馬主